బైసికిల్ థీవ్స్
బైసికిల్ థీవ్స్ (ఇటాలియన్: లాద్రి డి బైసిక్లెట్టె; యునైటెడ్ స్టేట్స్ లో మొదట బైసికిల్ థీఫ్ అన్న పేరుతో వచ్చింది) విట్టొరియో ద సిక దర్శకత్వం వహించిన 1948 నాటి ఇటాలియన్ చలనచిత్రం. రెండవ ప్రపంచ యుద్ధం ముగిశాకా రోమ్ లో ఓ పేద ఉద్యోగస్తుడు, అతని కొడుకు చుట్టూ అల్లుకున్న కథ ఇది. తన కుటుంబాన్ని పోషించకునేందుకు ఉపకరించే, అత్యంత అవసరమైన తన ఉద్యోగం సైకిల్ ఉంటేనే ఉంటుంది, లేకుంటే పోతుంది. ఈ నేపథ్యంలో పోగొట్టుకున్న తన సైకిల్ కోసం అతను నగరమంతా తిరుగుతూ వెతకడం చిత్ర కథాంశం.
"ఇటాలియన్ నియోరియలిజం" అన్న సినీ ఉద్యమంలో వచ్చిన సినిమాల్లో అత్యుత్తమమైనదిగా ఈ సినిమా విస్తృతంగా గుర్తింపు పొందింది. సినిమాకి 1950ల్లో ఆస్కార్ గౌరవ పురస్కారం లభించింది. విడుదలైన నాలుగు సంవత్సరాలకే "సైట్ & సౌండ్" పత్రిక నిర్వహించిన సినీ రూపకర్తలు, విమర్శకుల పోల్ లో సార్వకాలికంగా అతిగొప్ప చిత్రంగా నిలిచింది.; 50 సంవత్సరాలు గడిచాకా కూడా అదే పోల్ లో సార్వకాలికంగా అత్యుత్తమ చిత్రాల్లో ఆరో స్థానంలో నిలిచింది. 14 సంవత్సరాల వయసు వచ్చేసరికి చూసితీరాల్సిన 10 సినిమాలు అంటూ బ్రిటీష్ ఫిల్మ్ ఇన్స్టిట్యూట్ వేసిన జాబితాలో బైసికిల్ థీవ్స్ నిలిచింది.
రెండవ ప్రపంచ యుద్ధానంతరం, రోమ్ నగరంలో ఆంటోనియో రిచ్చి (లంబెర్టో మెగ్గియోరని) తన భార్య మరియా (లియానెల్లా సెరెల్), కొడుకు బ్రూనో (ఎంజో స్టయోలా), పసిబిడ్డలతో కూడిన సంసారాన్ని పోషించేందుకు పని కోసం చాలా ఆత్రుతతో ప్రయత్నిస్తూంటాడు. ప్రకటనలను గోడలకు అతికించే పని దొరుకుతుంది కానీ ఈ పనికి సైకిల్ అవసరమైనందున తానీ పనికి ఒప్పుకోలేనని భార్యతో చెప్తాడు. ఆమె తనకు పుట్టింటి నుంచి సంక్రమించిన, విలువైన, ప్రత్యేకమైన బెడ్ షీట్లను అమ్మివేసి ఆ డబ్బుతో సైకిల్ కొంటుంది. తమ సంతోషకరమైన భవిష్యత్తును తలుచుకుంటూ సైకిల్ తీసుకుని ఇంటికి బయలుదేరుతారు. దారిలో ఆమె ఓ జ్యోతిష్కుడి దగ్గరకు తీసుకువెళ్తుంది. ఆ జ్యోతిష్కుడి వద్ద ఆమె గతంలో జోస్యం చెప్పించుకుందనీ, అతను ఆంటోనియోకు ఉద్యోగం లభిస్తుందనీ, కానీ అతను భార్యకు అందుకు రుణపడివుంటాడని చెప్పినట్టు ఆంటోనియో తెలుసుకుంటాడు. జ్యోతిష్కుడి మీద మూఢనమ్మకం పెట్టుకోవడాన్ని అతను దూషిస్తూ, అతనికి ఇచ్చిన డబ్బు వృధా అంటూ భార్యను ఆటపట్టిస్తాడు.
అన్‌బ్రేకబుల్ (చలనచిత్రం)
రక్షక భటుడు డేవిడ్ డున్న్ కూడా తన జీవిత పరమార్దానికై వెతుకుతున్నాడు. తను గాయపడినట్లు చెప్పబడుచున్న, తన ప్రమేయమున్న ఆటో ప్రమాదం తర్వాత, తన ప్రేయసి ఆడ్రీని పెళ్లి చేసుకోవడం కోసం వృద్దిలో ఉన్న తన అమెరికన్ ఫుట్బాల్ వృత్తిని వదులుకున్నాడు. ఏది ఏమైనా వారి వివాహ విచ్చిన్నం అవటం, వారి కుమారుడు జోసెఫ్ కు బాధ కలిగించింది. న్యూయార్క్ లో ఒక ఉద్యోగ ఇంటర్వ్యూ నుండి, తిరిగి వస్తుండగా, 131 మంది ప్రయాణికులు మరణించిన భయంకరమైన ట్రైన్ ప్రమాదం నుండి, ఇతనొక్కడు మాత్రమే ఏవిధమైన దెబ్బలు తగలకుండా బయటపడ్డాడు. హాస్య పుస్తకం సూపర్ హీరో కి నమునాగా దయార్ద్ర హృదయుడైన అపనమ్మకంతో ఉన్న డేవిడ్ ని వాస్తవ దృష్టాంతంగా తలచిన, యువ ఎలిజ అతనిని కలిసాడు. కానీ డేవిడ్ అతనిని పట్టించుకోలేదు. కానీ ఎలిజ అతన్నే పట్టుకొని వెళ్ళాడాడు, అతని భార్య కూడా అతనిని సావధానం చేయడానికి ప్రయత్నించింది. జోసెఫ్ అప్పటికే తన తండ్రి సూపర్ హీరో అని పిచ్చిగా నమ్మసాగాడు. గుండ్లతో నింపిన డేవిడ్ తుపాకిని జోసెఫ్ తీసుకోని, తన తండ్రికి ఎక్కుపెట్టి, నేను కాల్చినప్పటికి, మా నాన్న చనిపోడని అన్నాడు; డేవిడ్ నచ్చచెప్పి ప్రాణాపాయాన్ని తప్పించాడు.